На основу чл. 55 Статута Градске општине Вождовац („Сл. лист града Београда“ бр. 36/10 – пречишћен текст, 41/13 и 55/16) и чл. 13 и 14 Одлуке о начину, мерилима и критеријумима за финансирање спортских програма и пројеката из буџета ГО Вождовац („Сл. лист града Београда“ бр. 91/14, 33/15 и 50/15), председник Градске општине Вождовац доноси

О Д Л У К У

1. БИРA СЕ ПРОГРАМ ЖРК „Вождовац 1955“ за Финансирање програма из области женског рукомета на територији ГО Вождовац за 2017. годину за суфинансирање из буџета Градске општине Вождовац за 2017. годину, а на основу спроведеног јавног конкурса за финансирање програма из области спорта којима се унапређује рад женских рукометних клубова на територији Градске општине Вождовац за 2017. године бр. 66-15/17 објављеног на интернет сајту Градске општине Вождовац 9.10.2017. године.

2. ДОДЕЉУЈУ СЕ средства ЖРК „Вождовац 1955“ у висини од 600.000,00 динара за реализацију Програма из става 1 ове Одлуке.

Средства из претходног става обезбеђена су у Програму 14 «Развој спорта и омладине» - позиција 210 буџета Градске општине Вождовац за 2017. годину

3. Корисници средстава ће закључити уговор са Градском општином Вождовац којим ће бити регулисана међусобна права и обавезе у року од 15 дана од дана коначности ове Одлуке.

О б р а з л о ж е њ е

Председник Градске општине Вождовац расписао је јавни конкурс за финансирање програма из области спорта којима се унапређује рад женских рукометних клубова на територији Градске општине Вождовац за 2017. годину Одлуком бр. 66-15/17 од 9.10.2017. године, који је објављен на интернет сајту Градске општине Вождовац 9.10.2017. године. Истом Одлуком је образована и Комисија за спровођење јавног конкурса.

Комисија је, на седници одржаној 25.10.2017. године, констатовала да је на конкурс стигла једна пријава и то пријава ЖРК „Вождовац 1955“ и да је иста благовремена.

Комисија је, по извршеном прегледу, извршила бодовање пријаве ЖРК „Вождовац 1955“ и сачинила овај предлог одлуке којом предлаже председнику Градске општине Вождовац да Градска општина Вождовац финансијски подржи предметни Програм, с тим што је Клуб дужан да достави извештај о начину утрошка опредељених средстава, са пратећом документацијом.

Имајући у виду наведено, председник Градске општине Вождовац је донео одлуку као у диспозитиву.

Ова Одлука ће, по коначности, бити објављења на сајту Градске општине Вождовац.

ПОУКА О ПРАВНОМ ЛЕКУ: Учесници Јавног конкурса имају право да поднесу приговор Већу Градске општине Вождовац у року од 8 дана од дана пријема Одлуке.

Одлуку са записником доставити: учесницима јавног конкурса, Одељењу за финансије, привреду, друштвене делатности и планирање и архиви Градске општине Вождовац.

ПРЕДСЕДНИК ГРАДСКЕ ОПШТИНЕ ВОЖДОВАЦ

I Број: 66-18/17 од 26.10.2017. године

ПРЕДСЕДНИК, Александар Савић, с. р.